Εγχειρίδιο χρήσης VAIO

Έννοια

# Πληροφορίες για τους τύπους των αντιγράφων ασφαλείας

Για να δημιουργήσετε αντίγραφα ασφαλείας των πολύτιμων δεδομένων σας, μπορείτε να χρησιμοποιήσετε τη δυνατότητα Δημιουργία αντιγράφων ασφαλείας και επαναφορά (Backup and Restore) των Windows.
Υπάρχουν αρκετοί τύποι αντιγράφων ασφαλείας που μπορούν να ικανοποιήσουν τις ανάγκες σας, όπως περιγράφονται παρακάτω.

### Δημιουργία αντιγράφων ασφαλείας αρχείων

Μπορείτε να επιλέξετε και να δημιουργήσετε αντίγραφα ασφαλείας φακέλων και αρχείων που είναι αποθηκευμένα στον υπολογιστή VAIO σε μια εξωτερική μονάδα σκληρού δίσκου. Για λεπτομέρειες σχετικά με τον τρόπο δημιουργίας αντιγράφων ασφαλείας δεδομένων, ανατρέξτε στη Βοήθεια και υποστήριξη των Windows (Windows Help and Support). [Πληροφ.]

### Δημιουργία αντιγράφων ασφαλείας εικόνων συστήματος

Μπορείτε να δημιουργήσετε αντίγραφο ασφαλείας ολόκληρου του συστήματος του υπολογιστή VAIO. Αν η ενσωματωμένη συσκευή αποθήκευσης ή ο υπολογιστής σταματήσει ποτέ να λειτουργεί, μπορείτε να χρησιμοποιήσετε την εικόνα του συστήματος για να επαναφέρετε τον υπολογιστή στην κατάσταση που ήταν όταν δημιουργήθηκε το αντίγραφο ασφαλείας.
Για να δημιουργήσετε μια εικόνα συστήματος, χρειάζεστε μια προαιρετική μονάδα σκληρού δίσκου διαμορφωμένη στη μορφή NTFS. Μπορείτε επίσης να δημιουργήσετε αντίγραφο ασφαλείας μιας εικόνας συστήματος σε οπτικούς δίσκους όπως σε δίσκους Blu-ray Disc ή DVD.
Για λεπτομέρειες σχετικά με τον τρόπο δημιουργίας μιας εικόνας συστήματος, ανατρέξτε στη Βοήθεια και υποστήριξη των Windows (Windows Help and Support). [Πληροφ.]
Σημείωση

- Εμείς δεν αναλαμβάνουμε να επαναφέρουμε ή να σας αποζημιώσουμε για τυχόν χαμένα ή κατεστραμμένα δεδομένα σε καμία περίπτωση, ακόμα κι αν οφείλεται σε βλάβη του υπολογιστή VAIO.

- Δημιουργήστε δίσκους επαναφοράς σύντομα μετά την αγορά του υπολογιστή VAIO. Στην περίπτωση που δεν μπορείτε να δημιουργήσετε αντίγραφο ασφαλείας των δεδομένων σας με τη δυνατότητα των Windows λόγω δυσλειτουργίας του υπολογιστή, μπορείτε να χρησιμοποιήσετε το εργαλείο δημιουργίας αντιγράφων ασφαλείας που περιλαμβάνεται στους δίσκους επαναφοράς για να δημιουργήσετε αντίγραφο ασφαλείας των δεδομένων σας.
  Για πληροφορίες σχετικά με τη δημιουργία δίσκων επαναφοράς, δείτε την ενότητα Δημιουργία δίσκων επαναφοράς. [Πληροφ.]

Υπόδειξη

- Αν ο υπολογιστής VAIO δεν διαθέτει μονάδα δίσκου, θα χρειαστεί να συνδέσετε στον υπολογιστή μια εξωτερική συσκευή, όπως μία εξωτερική μονάδα σκληρού δίσκου ή μονάδα DVD, πριν τη δημιουργία του αντιγράφου ασφαλείας. Διαφορετικά, θα πρέπει να αλλάξετε το μέγεθος της μονάδας C: και να δημιουργήσετε άλλο ένα διαμέρισμα πριν από τη δημιουργία αντιγράφου ασφαλείας. [Πληροφ.]

Σχετικό θέμα
Πληροφορίες για τη δημιουργία αντιγράφων ασφαλείας
Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows
Επαναφορά δεδομένων με το εργαλείο VAIO Data Restore Tool
Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows