Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση των καρτών μνήμης SD

Προτού χρησιμοποιήσετε κάρτες μνήμης SD, διαβάστε τις παρακάτω προφυλάξεις για τη σωστή χρήση τους.

- Η κάρτα μνήμης SD πρέπει να φυλάσσεται σε σημεία όπου δεν φτάνουν παιδιά. Υπάρχει κίνδυνος κατάποσής της.

- Μην αγγίζετε την υποδοχή σύνδεσης της κάρτας μνήμης SD με τα δάκτυλά σας ή με μεταλλικά αντικείμενα.

- Η κάρτα μνήμης SD περιέχει ευαίσθητα ηλεκτρονικά εξαρτήματα. Μην τη χτυπάτε, μην τη λυγίζετε και μην τη ρίχνετε κάτω.

- Μην αποσυναρμολογείτε και μην τροποποιείτε την κάρτα μνήμης SD.

- Μη βρέχετε την κάρτα μνήμης SD.

- Μην τη χρησιμοποιείτε και μην την αποθηκεύετε σε μέρος που είναι εκτεθειμένο σε:

- Υπερβολικά υψηλές θερμοκρασίες, όπως μέσα σε σταθμευμένο αυτοκίνητο που είναι εκτεθειμένο στον ήλιο

- Άμεσο ηλιακό φως

- Υψηλή υγρασία ή διαβρωτικές ουσίες

- Υπερβολική σκόνη

- Φροντίστε να χρησιμοποιείτε κάρτες μνήμης SD και προσαρμογείς που είναι συμβατοί με τα πρότυπα που υποστηρίζει ο υπολογιστής VAIO. Οι κάρτες και οι προσαρμογείς που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή.

- Δεν είναι δυνατή η εγγραφή δεδομένων σε κάρτα μνήμης SD με προστασία εγγραφής.

- Συνιστάται να δημιουργείτε αντίγραφο ασφαλείας των σημαντικών δεδομένων.

- Τα αποθηκευμένα δεδομένα ενδέχεται να χαθούν ή να καταστραφούν αν:

- Αφαιρέσετε την κάρτα μνήμης SD ή απενεργοποιήσετε τον υπολογιστή VAIO ενώ ανάβει η ενδεικτική λυχνία πρόσβασης σε μέσο αποθήκευσης.

- Χρησιμοποιήσετε την κάρτα μνήμης SD σε μέρος όπου στατικός ηλεκτρισμός ή ηλεκτρικός θόρυβος ενδέχεται να προκαλέσει διαταραχές στη λειτουργία της κάρτας.

- Κατά τη μεταφορά της κάρτας μνήμης SD, να την τοποθετείτε στη θήκη της προκειμένου να αποφύγετε τη συσσώρευση στατικού ηλεκτρισμού.

- Πριν χρησιμοποιήσετε την κάρτα μνήμης SD σε άλλη συσκευή, εκτός από υπολογιστή, π.χ. σε μία ψηφιακή κάμερα ή μια φορητή συσκευή ήχου, διαμορφώστε (αρχικοποιήστε) την κάρτα SD μέσω της συσκευής.
  Ορισμένες συσκευές ενδέχεται να μην υποστηρίζουν τη μορφή αρχείων για υπολογιστές και να σας εμφανίζουν ένα μήνυμα που σας συνιστά να διαμορφώσετε την κάρτα SD. Σε αυτήν την περίπτωση, αντιγράψτε τα δεδομένα από την κάρτα στον υπολογιστή VAIO και διαμορφώστε την κάρτα μέσω της συσκευής. Κατά τη διαμόρφωση της κάρτας μνήμης SD, διαγράφονται όλα τα δεδομένα που περιέχει.
  Για περισσότερες πληροφορίες, ανατρέξτε στο εγχειρίδιο της συσκευής.

- Μην εισάγετε άλλα αντικείμενα στην υποδοχή της κάρτας μνήμης SD.

- Η υποδοχή της κάρτας μνήμης SD μπορεί να χρησιμοποιηθεί μόνο για ανάγνωση/εγγραφή δεδομένων από/σε κάρτες μνήμης που υποστηρίζονται και για κανέναν άλλο σκοπό.

- Οι κάρτες μνήμης SD (έως 2 GB), SDHC (έως 32 GB) και SDXC (έως 64 GB) που διατίθενται από το Σεπτέμβριο του 2012 έχουν ελεγχθεί και έχει διαπιστωθεί ότι είναι συμβατές με τον υπολογιστή VAIO. Ωστόσο, δεν είναι εγγυημένη η συμβατότητα όλων των καρτών μνήμης SD, SDHC ή SDXC με τον υπολογιστή.

- Η υποδοχή της κάρτας μνήμης SD στον υπολογιστή σας VAIO δεν υποστηρίζει τη δυνατότητα προστασίας πνευματικών δικαιωμάτων της κάρτας μνήμης SD, της κάρτας μνήμης SDHC και της κάρτας μνήμης SDXC.

- Μην επιχειρείτε να εισαγάγετε κάρτα μνήμης ή προσαρμογέα κάρτας μνήμης διαφορετικού τύπου στην υποδοχή της κάρτας μνήμης. Οι κάρτες και οι προσαρμογείς καρτών μνήμης που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή VAIO.

- Ορισμένοι τύποι καρτών μνήμης SD, για παράδειγμα όσες διαθέτουν δυνατότητα UHS (δυνατότητα μεταφοράς δεδομένων με εξαιρετικά υψηλή ταχύτητα), μπορεί να αναπτύξουν ιδιαίτερα υψηλές θερμοκρασίες, λόγω της συνεχούς πρόσβασης στις κάρτες μνήμης. Σε αυτή την περίπτωση, προτού αφαιρέσετε την κάρτα μνήμης περιμένετε για λίγο, μέχρι να επανέλθει στη φυσιολογική της θερμοκρασία.

Σχετικό θέμα
Εισαγωγή καρτών μνήμης SD
Αφαίρεση καρτών μνήμης SD