Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση του "Memory Stick"

Προτού χρησιμοποιήσετε το "Memory Stick", διαβάστε τις παρακάτω προφυλάξεις για τη σωστή χρήση του.

- Το "Memory Stick" πρέπει να φυλάσσεται σε σημεία όπου δεν φθάνουν παιδιά. Υπάρχει κίνδυνος κατάποσής της.

- Μην αγγίζετε την υποδοχή σύνδεσης του "Memory Stick" με τα δάκτυλά σας ή με μεταλλικά αντικείμενα.

- Το "Memory Stick" περιέχει ευαίσθητα ηλεκτρονικά εξαρτήματα. Μην τη χτυπάτε, μην τη λυγίζετε και μην τη ρίχνετε κάτω.

- Μην αποσυναρμολογείτε και μην τροποποιείτε το "Memory Stick".

- Μη βρέχετε το "Memory Stick".

- Μην τη χρησιμοποιείτε και μην την αποθηκεύετε σε μέρος που είναι εκτεθειμένο σε:

- Υπερβολικά υψηλές θερμοκρασίες, όπως μέσα σε σταθμευμένο αυτοκίνητο που είναι εκτεθειμένο στον ήλιο

- Άμεσο ηλιακό φως

- Υψηλή υγρασία ή διαβρωτικές ουσίες

- Υπερβολική σκόνη

- Φροντίστε να χρησιμοποιείτε "Memory Stick" και προσαρμογείς που είναι συμβατά με τα πρότυπα που υποστηρίζει ο υπολογιστής VAIO. Οι κάρτες και οι προσαρμογείς που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή.

- Δεν είναι δυνατή η εγγραφή δεδομένων σε "Memory Stick" με προστασία εγγραφής.

- Συνιστάται να δημιουργείτε αντίγραφο ασφαλείας των σημαντικών δεδομένων.

- Τα αποθηκευμένα δεδομένα ενδέχεται να χαθούν ή να καταστραφούν αν:

- Αφαιρέσετε το "Memory Stick" ή απενεργοποιήσετε τον υπολογιστή VAIO ενώ ανάβει η ενδεικτική λυχνία πρόσβασης σε μέσο αποθήκευσης.

- Χρησιμοποιήσετε το "Memory Stick" σε μέρος όπου στατικός ηλεκτρισμός ή ηλεκτρικός θόρυβος ενδέχεται να προκαλέσει διαταραχές στη λειτουργία της κάρτας.

- Όταν μεταφέρετε το "Memory Stick", φροντίζετε να το τοποθετείτε στη θήκη του προκειμένου να αποφύγετε τη συσσώρευση στατικού ηλεκτρισμού.

- Πριν χρησιμοποιήσετε το "Memory Stick" σε άλλη συσκευή, εκτός από υπολογιστή, π.χ. σε μία ψηφιακή κάμερα ή μια φορητή συσκευή ήχου, διαμορφώστε (αρχικοποιήστε) το "Memory Stick" μέσω της συσκευής.
  Ορισμένες συσκευές ενδέχεται να μην υποστηρίζουν τη μορφή αρχείων για υπολογιστές και να σας εμφανίζουν ένα μήνυμα που σας συνιστά να διαμορφώσετε το "Memory Stick". Σε αυτήν την περίπτωση, αντιγράψτε τα δεδομένα από το "Memory Stick" στον υπολογιστή VAIO και διαμορφώστε το "Memory Stick" μέσω της συσκευής. Κατά τη διαμόρφωση του "Memory Stick" διαγράφονται όλα τα δεδομένα που περιέχει.
  Για περισσότερες πληροφορίες, ανατρέξτε στο εγχειρίδιο της συσκευής.

- Μην εισάγετε άλλα αντικείμενα στην υποδοχή του "Memory Stick".

- Η υποδοχή "Memory Stick" μπορεί να χρησιμοποιηθεί μόνο για ανάγνωση/εγγραφή δεδομένων από/σε "Memory Stick" που υποστηρίζονται και για κανέναν άλλο σκοπό.

## Σημειώσεις για τη χρήση του "Memory Stick Duo"

Όταν χρησιμοποιείτε "Memory Stick Duo", μη γράφετε πάνω στην ετικέτα του με στυλό που έχουν λεπτή μύτη. Η άσκηση πίεσης στο μέσο ενδέχεται να προκαλέσει βλάβη στα εσωτερικά του εξαρτήματα.

## Σημειώσεις για τη χρήση του "Memory Stick Micro"

- Πριν χρησιμοποιήσετε το "Memory Stick Micro" ("M2"), φροντίστε να το τοποθετήσετε σε προσαρμογέα "M2" Duo. Αν τοποθετήσετε το μέσο απευθείας στην υποδοχή "Memory Stick Duo", χωρίς τον προσαρμογέα, ενδέχεται να μην είναι δυνατή η αφαίρεσή του από την υποδοχή.

- Το "Memory Stick Micro" και οι προσαρμογείς "M2" Duo πρέπει να φυλάσσονται σε σημεία όπου δεν φτάνουν παιδιά. Υπάρχει κίνδυνος κατάποσής τους.

Σχετικό θέμα
Πληροφορίες για το "Memory Stick"
Συμβατό "Memory Stick"
Εισαγωγή ενός "Memory Stick"
Αφαίρεση ενός "Memory Stick"
Διαμόρφωση του "Memory Stick"